Diari Oficial de la Generalitat Valenciana


Sumari del DOGV 4045, del 18-07-2001 (2001/6776)

RESOLUCIÓ de 3 de juliol de 2001, de la Universitat Politècnica de València, per la qual es nomena funcionària de carrera l'aspirant que ha superat el procés específic de promoció interna per accedir al grup B, sector d'administració general, cos/escala de gestió administrativa, en aplicació de la disposició addicional quarta del Decret 33/1999, de 9 de març, convocat per Resolució de 6 de novembre de 2000 (DOGV núm. 3.880 de 17 de novembre de 2000).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4045

Data del DOGV
:   18-07-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/6776


Organisme emissor
:   Universitat d'Alacant

Tipus de document
:   Resolució

RESOLUCIÓ de 3 de juliol de 2001, de la Universitat Politècnica de València, per la qual es nomena funcionària de carrera l'aspirant que ha superat el procés específic de promoció interna per accedir al grup B, sector d'administració general, cos/escala de gestió administrativa, en aplicació de la disposició addicional quarta del Decret 33/1999, de 9 de març, convocat per Resolució de 6 de novembre de 2000 (DOGV núm. 3.880 de 17 de novembre de 2000). [2001/M6776]
  
Conclòs el procés específic de promoció interna d'accés al grup B, sector d'administració general, cos/escala de gestió administrativa, en aplicació de la disposició addicional quarta del Decret 33/1999, de 9 de març, convocat per Resolució de 6 de novembre de 2000 (DOGV núm. 3.880 de 17 de novembre de 2000) i havent finalitzat el termini de presentació de documentació, d'acord amb la Resolució de 6 de juny (DOGV núm. 4.028 de 25 de juny de 2001), en la qual es va publicar definitivament el nom de l'aspirant que va superar aquest procés específic de promoció interna, aquest rectorat, fent ús de les competències que hi confereix l'article 18 de la Llei de Reforma Universitària, amb relació a l'article 3.2.e d'aquesta norma i l'article 48.9 dels Estatuts de la Universitat Politècnica de València, i en compliment d'allò que estableix l'article 9.1 del Decret Legislatiu del Consell de la Generalitat Valenciana, de 24 d'octubre de 1995, pel qual s'aprova el Text Refós de la Llei de la Funció Pública Valenciana i d'acord amb allò que s'estableix la base 11 de la Resolució de 6 de novembre de 2000, resol:
  
Primer
  
Nomenar funcionària de carrera del grup B, sector d'administració general d'aquesta universitat, la persona que figura en l'annex I i assignar-li la destinació definitiva que figura en aquest annex.
  
Segon
  
La persona que consta en l'annex I quedarà adscrita com a funcionària del grup B, cos/escala de gestió administrativa, i amb caràcter definitiu, al lloc de treball que ocupava amb anterioritat com a funcionària del grup C, administrativa.
  
Tercer
  
Contra aquest acte, que esgota la via administrativa, es pot interposar recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptadors a partir de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener; l'article 22 de la Llei Orgànica 11/1983, de 25 d'agost, de Reforma Universitària, i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament es podrà interposar, en el termini d'un mes comptador a partir de l'endemà de la publicació d'aquesta resolució, un recurs potestatiu de reposició davant d'aquest rectorat, segons el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
València, 3 de juliol de 2001.- El rector de la Universitat Politècnica de València: Justo Nieto Nieto.
  
ANNEX I
  
Nomenament com a funcionària de carrera del grup B, administració general, cos/escala de gestió administrativa, i adjudicació de destinació.
  
Lloc PF90. Administradora (B 20 E031), amb destinació a l'Escola Universitària d'Informàtica.